
Par papildus finansējuma piešķiršanu projektam “Administratīvās ēkas fasādes atjaunošana Jaunā ielā 1, Mārciena, Madonas novads”

Projekta “Administratīvās ēkas fasādes atjaunošana Jaunā ielā 1, Mārciena, Madonas novads” ietvaros tiek veikta administratīvās ēkas jumta seguma nomaiņa. Veicot jumta nomaiņu, ir konstatēts, ka blakus esošās piebūves jumts ir pilnībā nolietojies. Pa šo jumtu ir paredzēta nokļūšana no pamatēkas uz bibliotēkas ēkas bēniņiem uzstādot metāla konstrukciju – drošības laipu. Esošais jumta segums ir pārāk sliktā tehniskā stāvoklī, lai pa to pārvietotos un uzstādītu nepieciešamo drošības laipu. Piebūves ēkas jumta seguma maiņa nebija iekļauta darbu apjomos. 
Papildus ir nepieciešams nomainīt pilnīgi visas notekas, jo demontējot ir konstatēta korozija un cinkojuma slāņa defekti. 
Būvnieks ir sagatavojis papildus veicamo darbu tāmi. 
Noklausījusies informāciju, ņemot vērā 12.08.2026. Attīstības komitejas atzinumu, atklāti balsojot: PAR – 15 (Agris Lungevičs, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Janīna Grudule, Jānis Erels, Māris Justs, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  

	Piešķirt projektam “Administratīvās ēkas fasādes atjaunošana Jaunā ielā 1, Mārciena, Madonas novads” papildus finansējumu EUR 6 353,34 apmērā no 2026. gada Madonas novada pašvaldības budžeta nesadalītajiem līdzekļiem, kas ņemti no Mārcienas pagasta pārvaldes 2025. gada atlikuma.



Domes priekšsēdētājs							A. Lungevičs

